Alam-Pannoonia
Alam-Pannoonia oli Rooma impeeriumi provints, mis piirnes kirde- ja idakaares valdavalt Doonauga. Selle peamised linnad olid Sirmium ja Aquincum. Provintsi moodustas aastal 103 pKr keiser Trajanus, kes jagas endise Pannoonia provintsi kaheks osaks: Ülem-Pannooniaks ja Alam-Pannooniaks. Selle alla kuulusid praeguse Ungari, Serbia, Horvaatia ning Bosnia ja Hertsegoviina alad. Teisel pool peajõge elasid vandaalide saabumiseni Sarmati hõimu esindajad jazygid. Provints lagunes 3. sajandil, kuigi Frangi riigi ajal kasutati nimetust taas slaavi elanikkonnaga Alam-Pannoonia vürstiriigi määratlemiseks.